**Lokal plan for diakoni i Asker menighet**

Den norske kirkes sentrale føringer for menighetenes diakoni: Diakoni er kirkens omsorgstjeneste. Det er evangeliet i handling, og kommer til utrykk gjennom nestekjærlighet, fellesskap, vern om skaperverket og kamp for rettferdighet.

Menighetsrådets satsningsområder på bakgrunn av MUV- prosjekt menighetsutvikling er: Gudstjenester, frivillighet og fellesskap.

På bakgrunn av dette har diakoniutvalget og globalt utarbeidet denne handlingsplanen med overordnede diakonale mål som skal prioriteres i denne menighetsrådsperioden. Delmål, metoder, midler og evalueringer foretas i Diakoniutvalget og Globalt utvalg. Dette må også sees i relasjon til tilgang på frivillige medarbeidere, som er en forutsetning for alt det diakonale arbeidet.

Diakoniutvalget har et godt innarbeidet arbeid de bygger videre på.

Globalt utvalg er i en oppbyggingsfase av det mandatet menighetsrådet har gitt dem.

Til sammen dekker begge utvalgene menighetens ansvarsområde for diakoni.

Diakonen er med i begge utvalgene både som en av teamet, men også med et selvstendig ansvar. Aktivitetenes stipulerte kostnader og inntekter kommer til uttrykk i menighetens budsjett. Revidering av lokal plan for diakoni ble vedtatt av Asker menighetsråd den 07.11.2016

 [](http://search.babylon.com/imageres.php?iu=http://www.kirken.no/storstavalt/prosjekt/files/Asker%2520kirke%2520lys1.jpg&ir=http://www.kirken.no/storstavalt/prosjekt/?event=project&projectID=1138&ig=http://t0.gstatic.com/images?q=tbn:ANd9GcR3M5Wn34uDVYoEHKyQLyjjJy3d0OzjVIj34V1L7ZND1XTYwO9HKhmuXVI&h=1600&w=1200&q=asker+kirke&babsrc=HP_Prot)

Den Treenige Gud inviterer oss alle til **seg** og til **nådens fellesskap** i kirken.

Vi kommer med våre liv og verdens utfordringer. Gud sender oss ut igjen til tjeneste/diakoni i Askerbygda og like til jordens ender. Han ber oss **se**, **bli berørt** og **handle**.

Denne dynamikken er det diakonale liv som vi er kalt til i den kristne dåp.

Innhold

[Menighetens overordnede diakonale mål: 3](#_Toc472010069)

[Sosiale fellesskap 3](#_Toc472010070)

[«Fredagstreff» og «Kaffekoppen» - formiddagsarrangement 3](#_Toc472010071)

[Fredagsforum- kveldsarrangement 3](#_Toc472010072)

[Nyttårsfeiring 4](#_Toc472010073)

[Blomster til jubilanter 4](#_Toc472010074)

[Sorgarbeid 4](#_Toc472010075)

[Sorggrupper 4](#_Toc472010076)

[Minnegudstjeneste Allehelgensdag 4](#_Toc472010077)

[Kirkeskyss 5](#_Toc472010078)

[Kirkekaffe bak i kirken 5](#_Toc472010079)

[Kirkekaffe på Askertun 5](#_Toc472010080)

[Onsdagsmiddag 5](#_Toc472010081)

[Menighetens julefest for hele familien 5](#_Toc472010082)

[Temagudstjenester 6](#_Toc472010083)

[Skaperverkets dag - Grønn messe - Grønn teologi 6](#_Toc472010084)

[Dag for samling om kirkenes felles globale oppdrag 6](#_Toc472010085)

[Kirkebønnverksted 6](#_Toc472010086)

[Grønn ressursgruppe 7](#_Toc472010087)

[Grønn opprydning i eget hus 7](#_Toc472010088)

[Samarbeid med lokale aktører 7](#_Toc472010089)

[Menighet og Misjon 7](#_Toc472010090)

[Dialog, tolkning og formidling 7](#_Toc472010091)

[Prosjektsamarbeid og vennskapsmenigheter 7](#_Toc472010092)

[Hverdagsintegrering 8](#_Toc472010093)

[Nabostøtte 8](#_Toc472010094)

[Samarbeid med Folkeuniversitetet om norskopplæring m.m. 8](#_Toc472010095)

[Kirkens Nødhjelps fasteaksjon 8](#_Toc472010096)

# Menighetens overordnede diakonale mål:

 Alle arrangementer og aktiviteter skal være åpne og inkluderende.

# Sosiale fellesskap

#

## «Fredagstreff» og «Kaffekoppen» - formiddagsarrangement

Dehar ulik profil og arrangeres en gang hver pr måned.

Fredagstreff med noe allsang, kåseri, andakt, ekstra god servering tilberedt av grupper med frivillige og åresalg til utgiftsdekning.

Kaffekoppen med enkel formiddagsmat hvor alle må smører maten selv. Program består av små innslag, sang, kommende søndags prekentekst, skål til utgiftsdekning.

Felles for begge arrangementene er tilbudet om faste, trygge sjåfører. Det gjør at de som trenger mere omsorg enn det som kan ventes av drosjesjåfører, kan komme. Det vektlegges bordfellesskap og en klar kristen profil.

**Mål:** Forebygge ensomhet og stimulere til aktivitet i et fellesskap med en klar kristen profil.

**Ansvar:** Diakoniutvalget.

## Fredagsforum- kveldsarrangement

3 samlinger i semesteret med allsang, kåseri, litt mat og en liturgisk avslutning.

**Mål:** Sosialt samlingssted for voksne, uhøytidelig med lav terskel.

**Ansvar:** Egen komite

## Nyttårsfeiring

Festdekket bord- alle tar med litt til et felles måltid. Alkoholfritt. Gang rundt juletreet og avslutning med Midnattsmessen i Asker kirke

**Mål:** En alternativ nyttårsfeiring for voksne. Lav terskel, ingen påmelding.

**Ansvar:** Egen komite

# Blomster til jubilanter

Frivillige går med blomster til kirkens medlemmer som fyller 85 år 90 år 95 år 100 år og hvert år etter 100 år.

**Mål:** Gi oppmerksomhet fra kirken.

**Ansvar:** Diakoniutvalget.

# Sorgarbeid

## Sorggrupper

Alle fem menighetene i Asker prosti inviterer på omgang til sorggrupper. Oppstart ny gruppe hvert halve år. De som er registret som nærmeste pårørende til de døde tilhørende Asker prosti det siste halve året, får skriftlig invitasjon til sorggrupper En uke etter at brevet er sendt ut, ringer diakon eller prest til de pårørende for å høre om de har spørsmål, og om de kan tenke seg å gå i gruppe. Det annonseres også i Budstikka. Diakonene sender ut brev og koordinerer arbeidet. Gruppeledere er diakon eller prest og en kvalifisert frivillig.

**Mål**: Gi sorgstøtt

**Ansvar:** Diakonene i prostiet

## Minnegudstjeneste Allehelgensdag

Pårørende til de som ble stedt til hvile siden sist Allehelgensdag, inviteres pr brev til minnegudstjeneste. Navnene på de avdøde leses opp, og det tennes lys for hver enkelt.

**Mål:** Gi familie og venner sorgstøtte. Vise menighetens døde respekt.

**Ansvar:** Menighetens prester, diakon og diakoniutvalget.

# Kirkeskyss

Frivillige kjører de som har behov for skyss til kirken. Administrasjonen setter kirkeskysstelefonen (egen mobiltelefon) over til den som til enhver tid er kirkesjåfør.

**Mål:** Gjøre det lettere å komme til kirken for personer med nedsatt mobilitet.

**Ansvar:** Diakoniutvalget.

# Kirkekaffe bak i kirken

Enkel kirkekaffe bak i kirken hver søndag når det ikke er dåpsgudstjeneste kl. 13 eller kirkekaffe på Askertun.

**Mål:** Legge til rette for uformelle møter mellom gamle og nye gudstjenestefeirende.

**Ansvar:** søndagens kirkeverter.

# Kirkekaffe på Askertun

Minimum to ganger pr semester.

**Mål:** Ha et sosialt møtested for hele menigheten.

**Ansvar:** Allehelgensdag etter gudstjenesten kl. 11 er diakoniutvalget.

De andre gangene utfordres menighetens småfellesskap til å ta ansvaret. Diakonen har det koordinerende ansvar.

# Onsdagsmiddag

Tilbud om middag til selvkost før barneaktivitetene på Askertun.

**Mål:** Legge til rette for et pusterom i hverdagen for barnefamilier og andre som ønsker et måltidsfellesskap.

**Ansvar**: diakon, frivillighetsutvalget og diakoniutvalget.

# Menighetens julefest for hele familien

Tradisjonelle leker, juletregang, bevertning, nisse og godteposer.

Flyktninger, asylsøkere og innvandrere inviteres spesielt.

**Mål:** Fellesskap om tradisjonelle norske tradisjoner.

**Ansvar:** Frivillighetsutvalget og diakon

# Temagudstjenester

## Skaperverkets dag - Grønn messe - Grønn teologi

Gudstjenesten avholdes hver vår.

Gjerne med kirkekaffe eller annen aktivitet etter gudstjenesten.

**Mål:** Det ønskes å sette fokus på natur og miljø som verdi og næring for alt liv, om mennesket i Guds skaperverk, forvalteransvar og vern om det skapte.

**Ansvar:** forrettende prest, kantor og globalt utvalg.

## Dag for samling om kirkenes felles globale oppdrag

Gudstjeneste avholdes hvert år

Gjerne med kirkekaffe eller annen aktivitet etter gudstjenesten.

**Mål:** Det ønskes å sette fokus på økumenisk samarbeid om misjon, solidaritet og rettferd, internasjonalt, nasjonalt og lokalt.

**Ansvar:** Forrettende prest, kantor og globalt utvalg.

# Kirkebønnverksted

Noen som har som oppgave å arbeide fram gode tidsaktuelle bønneforslag, som prestene oppfordres til å bruke under «vanlige» gudstjenesters forbønn. Kan også komme med innspill til å markere spesielle dager i kirken.

**Mål:** Bringe verdens utfordringer inn i kirken.

**Ansvar**: Globalt utvalg

# Grønn ressursgruppe

Det opprettes en gruppe med engasjement og kunnskap som har følgende hovedoppgaver:

## Grønn opprydning i eget hus

De skal tilby ansatte, råd, utvalg og menighetsrådet hjelp til å se med «grønne øyne» på innkjøp, gjenbruk, drift og nyanskaffelse.

## Samarbeid med lokale aktører

Innlede samarbeid med f.eks. en naturvernorganisasjon, kommunal virksomhet evt. frivillig engasjerte privatpersoner.

**Mål:** Gjøre noe konkret for å verne opp skaperverket.

**Ansvar**: Globalt utvalg.

# Menighet og Misjon

Det opprettes en ressursgruppe som støtte for samtaler, dialog, tolkning og formidling av kirkens misjonsoppdrag i vår samtid.

## Dialog, tolkning og formidling

Samtaler og studiearbeid, blant annet med utgangspunkt i Kairosdkumentet fra kirkene i Palestina

**Ansvar:** Globalt utvalg i samarbeid med sogneprest og stab.

## Prosjektsamarbeid og vennskapsmenigheter

Ivareta kontakt med SMM på bispedømmenivå og med SMM’s medlemsorganisasjoner som har kontaktpersoner i vår menighet, identifisere og foreslå mulige samarbeidsprosjekter og følge opp vennskapsmenigheten vår i Bangladesh.

**Mål:** Bidra til å forankre hvordan vår menighet er del av den verdensvide kirkens misjonsoppdrag.

**Ansvar:** Globalt utvalg.

# Hverdagsintegrering

Vi vil bidra til at innvandrere, flyktninger, asylsøkere som har fått innvilget opphold finner seg til rette og opplever at de blir sett og inkludert i nærmiljøet.

## Nabostøtte

Samarbeid med kommunens flyktningekoordinatoren om å formidle vennskapsfamilier i menighetens nettverk til flyktningfamilier i deres nærmiljø.

**Mål:** Tilby støtte som kan være med å gjøre det lettere for flyktninger å mestre hverdagslivet.

**Ansvar**: Globalt utvalg og diakonene i prostiet.

## Samarbeid med Folkeuniversitetet om norskopplæring m.m.

Pensjonert lærer fra Folkeuniversitet er kontaktperson mellom kirken og skolen.

Menighetens frivillige bruker nettverket sitt til å finne personer som kan øve på norsk m.m. med elever ved Folkeuniversitetet.

**Mål:** Gi en håndstrekning som kan være med å gjøre det lettere å mestre hverdagsliv og komme i arbeid/aktivitet.

**Ansvar:** Globalt utvalg.

# Kirkens Nødhjelps fasteaksjon

Konfirmanter, deres foreldre og resten av menigheten går på dørene og samler inn penger til KN sammen med menigheter over hele landet. Tidspunkt: Tirsdag før Palmesøndag.

**Mål:** Skape globalt engasjement og samle inn penger til hjelpeprosjekter.

**Ansvar**: Menighetens Kirkens Nødhjelpkontakt har det overordnede koordinerende ansvaret. Konfirmantansvarlig tar seg av informasjon til konfirmanter og foreldre. KNkontakt og konfirmantansvarlig samarbeider tett. Globalt utvalg tilbyr ressurser til undervisning og praktisk gjennomføring.